בס"ד
דף ללבורנט

מעבדה מס' 2

שם המעבדה: השפעת ריכוז עמילז על שיעור פירוק עמילן

חומרים וכלים	כמות (לכיתה)	
תמיסת עמילז 5%	10 בקבוקונים, 10 סמ"ק	
תמיסת עמילן 1%	10	
מים מזוקקים	10 מזלפים	
תמיסת בנדיקט	10 בקבוקונים	
כוס בישול 500 מ"ל	3 כוסות	
קומקום מים חמים	1 (לטמפ' c37)	
מבחנות	40	

בס"ד

דף למורה

מעבדה מס' 2: השפעת ריכוז עמילז על שיעור פרוק עמילן.

מטרות בתחום הקוגניטיבי:

1.	התלמיד ידע כי עמילז הוא אנזים המפרק עמילן.
2.	התלמיד יכיר את החומר בנדיקט כחומר בוחן המזהה גלוקוז, ובאילו תנאים הוא מזהה סוכרים מחזרים.
3.	התלמיד ידע לבדוק כיצד משפיע ריכוז האנזים עמילז על שיעור העמילן בתמיסה.
4.	התלמיד יכיר מיהו החומר המחזר.
5.	התלמיד ידע כי שינוי הצבע לירוק מעיד על ריכוז נמוך של סוכר מחזר (בעקבות תוספת הבנדיקט) ושינוי הצבע לכתום מעיד על ריכוז גבוה של סוכר מחזר.
6.	התלמיד ידע כי פירוק העמילן מתחיל בפה וממשיך את פירוקו במעי הדק.
7.	התלמיד ידע כי תפקידה של מבחנה 1 בניסוי היא לבקרה.

מיומנויות:

1.	התלמיד ידע להכין את המבחנות השונות לפי ההוראות שניתנו.
2.	התלמיד ידע להשתמש בטבלה ולרשום נכונה את תוצאותיו בה.
3.	התלמיד ידע להכין תמיסת אנזים עמילז בריכוז 0.5%.
4.	התלמיד ידע לדייק במדידת הזמנים במהלך הניסוי.
5.	התלמיד יוכל לתאר במילים (לאחר רישום התוצאות בטבלה)  מהו התהליך הכימי שהתרחש.

בס"ד
דף לתלמיד

מעבדה מס' 2

שם המעבדה: השפעת ריכוז עמילז על שיעור פירוק עמילן

על השולחן לפניך 4 חומרים:
1.	עמילז – אנזים מפרק עמילן בתמיסה שריכוזה 5%.
2.	תמיסת עמילן 1%.
3.	מים מזוקקים.
4.	תמיסת בנדיקט (כאינדיקטור).

בעזרת החומרים האלה עליך לבדוק כיצד משפיע ריכוז האנזים עמילז על שיעור פירוק העמילן בתמיסה. את שיעור הפירוק של העמילן תוכל לבדוק על פי נוכחות תוצר הפירוק – סוכר מחזר – בתמיסה. כדי לזהות  נוכחות סוכרים מחזרים בתמיסה השתמש בתמיסת בנדיקט כאינדיקטור. בתנאי חום, תמיסת בנדיקט מזהה נוכחות סוכרים מחזרים. שינוי צבעה לירוק מעיד על ריכוז נמוך של סוכר מחזר, ואילו שינוי הצבע לכתום מעיד על ריכוז גבוה של סוכר מחזר.

1.	הכן 10 סמ"ק תמיסת אנזים בריכוז 0.5%.
הסבר כיצד הכנת זאת.
2.	העמד מים לחימום.
3.	סמן ארבע מבחנות במספרים 1-4.
4.	
א.	הכנס תמיסת עמילן למבחנות, לפי הכמויות הרשומות בטבלה שלפניך.
ב.	הוסף מים מזוקקים למבחנות, על פי הנתונים בטבלה.
ג.	הוסף תמיסת אנזים למבחנות, על פי הרשום בטבלה.
ד.	רשום את זמן הוספת האנזים למבחנות.

מבחנה מספר	תמיסת עמילן 1% (סמ"ק)	מים מזוקקים (סמ"ק)	תמיסת אנזים 0.5% (סמ"ק)	תוצאות (הצבע שנתקבל)	
1	1	4.0	-		
2	1	3.8	0.2		
3	1	3.4	0.6		
4	1	3.0	1.0		
בס"ד

5.	טלטל וערבב את התמיסות במבחנות.
6.	הכן כוס מים חמים, בטמפרטורה  של c37, והכנס לתוכה את המבחנות.
7.	5 דקות לאחר הוספת האנזים, הוסף 2 סמ"ק תמיסת בנדיקט לכל מבחנה, טלטל את המבחנות.
8.	העבר את המבחנות למים רותחים למשך 5 דקות נוספות.
9.	כעבור 5 דקות התבונן במבחנות ורשום בטבלה את הצבעים שנתקבלו.
10.	הסתמך על תוצאות הבדיקה שעשית והסבר מהו הקשר בין ריכוז האנזים, ובין שיעור פירוק העמילן שבתמיסה.

11.	מהו תפקידה של מבחנה 1 בניסוי? הסבר ונמק.

12.	האם, לדעתך, ממשיך האנזים לפעול לאחר סיום הבדיקה? נמק.

13.	הסבר (במילים) את התהליך הכימי שהתרחש במבחנות הניסוי.

14.	באיזה חלק ממערכת העיכול באדם מתרחש תהליך דומה? הסבר.

15.	הצע דרך לבדיקה כמותית של פירוק עמילן על ידי אנזים.